armvectores/hy_wikipedia_2023 huggingface dataset:
Ռեմբրանդ Փիլ

Ռեմբրանդ Փիլ (անգլ.՝ Rembrandt Peale, փետրվարի 22, 1778(1778-02-22)[…], Բաքս շրջան, Փենսիլվանիա, ԱՄՆ և Փենսիլվանիա, ԱՄՆ - հոկտեմբերի 3, 1860(1860-10-03) կամ հոկտեմբերի 4, 1860(1860-10-04), Ֆիլադելֆիա, Փենսիլվանիա, ԱՄՆ), ամերիկացի նկարիչ, դիմանկարիչ։ Նկարել է ավելի քան 600 նկար։ Նրա աշխատանքների մեծ մասը պատկերված են ֆրանսիական նեոկլասիցիզմի ոճով (Փարիզում ուսանելու տարիների ազդեցությամբ)։


== Կենսագրություն ==
Ծնվել է 1778 թվականի փետրվարի 22-ին Փենսիլվանիա նահանգում։ Ընտանիքի կենդանի մնացած վեց երեխաներից երրորդն է (տասնմեկ երեխաներ մահացել են)։ Մայրը` Ռեյչել Բրյուերն է, հայրը` Չարլզ Ուիլսոն Փիլը։
Նրա հայրը, որ հայտնի արվեստագետ և նկարիչ էր, որդուն կոչել է գեղանկարիչ Ռեմբրանդ վան Ռեյնի պատվին։ Չարլզ Ուիլսոն Փիլն իր 17 երեխաներից շատերին կոչել է մեծ նկարիչների անուններով, ներառյալ Ռեմբրանդի, Տիցիանի, Ռուբենսի և Ռաֆայելի։
Ռեմբրանդն սկսել է նկարել 8 տարեկանից։ Մոր մահից և հոր երկրորդ ամուսնությունից մեկ տարի անց Փիլը թողել է արվեստի դպրոցը և 13 տարեկանում ստեղծել իր առաջին ինքնադիմանկարը։
1787 թվականին հունիսին հայրն իր որդուն ներկայացրել է Ջորջ Վաշինգտոնին, և երիտասարդ նկարիչը հետևել է, թե ինչպես է հայրն ստեղծեց ԱՄն-ի ապագա նախագահի դիմանկարը։ 1795 թվականին Ռեմբրանդտ Փիլն ինքնուրույն է պատկերել ծերացող Վաշինգտոնին, ենթադրաբար պատկերելով նրան ավելի մեծ հասակում, քան նա իրականում եղել է։ Դիմանկարը լավ ընդունելություն է գտել. դա դարձել է Ռեմբրանդ Փիլի դեբյուտը։
1822 թվականին Փիլը տեղափոխվել է Նյու Յորք։ Այստեղ նա սովորել է այնպիսի նկարիչների դիմանկարային գեղանկարչությունը, ինչպիսիք են Ջոն Թրամբալը և Գիլբերտ Ստյուարտը։
Փիլն արվեստ ուսումնասիրելու համար եղել է Եվրոպայում։ 1808 թվականի հունիսից մինչև սեպտեմբեր, ինչպես նաև` 1809 թվականի հոկտեմբերից մինչև 1810 թվականի նոյեմբեր եղել է Փարիզում։ Այստեղ նա ուսումնասիրլ է Ժակ Լուի Դավիդի գործերը, որոնք տպավորել են նրան իրեն նեոդասական ոճով։ Այստեղ Փիլը պատկերել է մի քանի հաջողված դիմանկարներ, այդ թվում` նշանավոր հետազոտող Ալեքսանդր Հումբոլդտի և գիտնական Ժոզեֆ Լուի Գեյ-Լյուսակի դիմանկարները։
Մահացել է 1860 թվականի հոկտեմբերի 3-ին։


== Ընտանիք ==
20 տարեկանում Ռեմբրանդը Ֆիլադելֆիայի Սբ. Իոսիֆ կաթոլիկ եկեղեցում ամուսնացել է 22-ամյա Էլեոնորա Շորտի (1776—1836) հետ։ Նրանք ունեցել են 9 երեխա։ 
Երկրորդ անգամ ամուսնացել է Հարրիետ Կենիի հետ, (1800—1869) ով նույնպես նկարչուհի էր։


== Հետաքրքիր փաստ ==
2006 թվականից ԱՄՆ-ում հատվում են մետաղադրամներ, որոնց ռևերսում պատկերված է Մոնտիչելլոյի կալվածքը, իսկ դիմային մասում պատկերված է Ջեֆերսոնը. պատկերի հիմքն է հանդիսացել Ռեմբրանդտ Փիլի 1800 թվականին արված նկարը։ Սա դարձել է գործածվող առաջին մետաղադրամը, որտեղ նախագահի նկարը դիմային է, այլ ոչ թե պրոֆիլից։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Rembrandt Peale Archived 2018-11-08 at the Wayback Machine. (անգլ.)
Rembrandt Peale (1778—1860) (անգլ.)
Rembrandt Peale on Artcyclopedia.com (անգլ.)
Рембрандт Пил (1778—1860) Archived 2016-03-07 at the Wayback Machine.
Միջադիր զանգված

Միջադիր զանգված, երկրակեղևի գեոսինկլինալային մարզերում հանդիպող կոշտ բազմանկյուն սալաբեկոր, հիմքը կազմված է հին (հնագույն) մետամորֆիզմի ենթարկված և մագմատիկ զանգվածներով հատված ապարներից, իսկ վերնահարկը՝ աններդաշնակ տեղադրված, համեմատաբար թույլ ծալքավորված նստվածքային կամ հրաբխանստվածքային շերտերից։ Միջադիր զանգվածները շրջափակվում են երիտասարդ հասակի ծալքավոր ստրուկտուրաներով և խզման գոտիներով։ Միջադիր զանգվածների սահմաններում հաճախ առկա են գրաբենների, ռիֆաերի բնույթի երիտասարդ իջվածքներ, որոնք լցված են այս կամ այն չափով ծալքավորված նստվածքներով։
Չետֆալվա

Չետֆալվա (ուկրաիներեն՝ Четфалва, հունգ.՝ Csetfalva), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Չետֆալվա գյուղում բնակվում էր 755 մարդ։ Բնակավայրը զբաղեցնում է 1,26 կմ² տարածք։ Բնակչության խտությունը կազմում էր 599,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաշես Յավրյան

Արտաշես Գերասիմի Յավրյան (նաև՝ Յավրիյան), (օգոստոսի 28, 1932, Փիփ - հունիսի 30, 2009, Երևան), հայ բանաստեղծ, թարգմանիչ։ Հայաստանի գրողների միության անդամ (1988)։


== Կենսագրություն ==
Ծնվել է Գանձակի գավառի Փիփ գյուղում (այժմ` Ադրբեջանի Դաշքեսանի շրջանի Զագլիկ գյուղ)։ Միջնակարգ կրթությունը ստացել է Գանձակում։ 1949-1954 թվականներին սովորել է Երևանի պետական համալսարանի բանասիրական ֆակուլտետում։ Զբաղվել է լրագրական գործունեությամբ, գրական աշխատանքով։ Ռուսերենից թարգմանությամբ նա հայ ընթերցողին է ներկայացրել նշանավոր շատ գրողների մի շարք ստեղծագործություններ։ Հիմնականում ստեղծագործել է մեծերի համար, թեև նրա մի շարք ստեղծագործություններ միջին ու բարձր տարիքի դպրոցականների ընթերցանության շրջանակներում են։
1971 թվականին լույս է տեսել նրա առաջին գիրքը՝ «Օջախի ծուխը», որին հաջորդել են «Ակունքներ», «Մանանա», «Առյուծաձև Մհեր», «Այգեքաղ», «Ժամանակի հորձանուտում», «Աղետավոր իմ դար», «Դյուցազունք Սասնա» (հայ ժողավրդական դյուցազնավեպի՝ «Սասնա Ծռերի» չորս ճյուղերի ամբողջական մշակում) ժողովածուները։ Նրա բանաստեղծությունների հիման վրա գրվել են երգեր։


== Երկեր ==
Օջախի ծուխը (պոեմ), 1971
Ակունքներ, 1980
Առյուծաձև Մհեր, 1985
Դյուցազունք Սասնա, 1990
Այգեքաղ, 1992
Ժամանակի հորձանուտում, 1992
Սասնա դյուցազունք 2003
Աղետավոր իմ դար, 2006
Երկեր, 2010


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==


== Արտաքին հղումներ ==
Յավրյան Արտաշեսի մասին տեղեկություն Հայազգ կայքում Archived 2017-09-30 at the Wayback Machine.
Նազարով (Դուբովսկի շրջան)

Նազարով (ռուս.՝ Назаров), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Բարաբանշչիկովսկի գյուղական համայնքի կազմի մեջ։
Նետեչինցի

Նետեչինցի (ուկրաիներեն՝ Нетечинці), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Նետեչինցի գյուղում բնակվում էր 1 166 մարդ։ Բնակավայրը զբաղեցնում է 5477 կմ² տարածք։ Բնակչության խտությունը կազմում էր 212,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քամոտ (հեռուստասերիալ)

«Քամոտ» (թուրքերեն՝ Hercai), թուրքական հեռուստասերիալ։ Պրեմիերան կայացել է 2019 թվականի մարտի 15-ին թուրքական ATV հեռուստաալիքով։ 
Սերիալի կարգախոսն է «Հեքիաթ սիրո մասին՝ ծնված վրեժից...»: 100-ից ավելի երկրներ սերիալը ցուցադրելու իրավունք են ձեռք բերել։ 2020 թվականի հուլիսի 5-ին հայտնի դարձավ, որ սերիալը կթարգմանվի Ռուսաստանում։ Բայց առայժմ անհայտ է մնում, թե որ ալիքն է ստանձնել սերիալի ցուցադրման իրավունքը։ Որոշ տվյալներով, այդ հեռուստաալիքը կարող է լինել «Домашный» կամ «Русский Бестселлер»-ը։ 


== Սյուժե ==
Սերիալի դեպքերը տեղի են ունենում թուրքական Մարդինի մարզի Միդիադ քաղաքում, երկու հզոր՝ Ասլանբեյ և Շադօղլու ընտանիքների միջև։ Ասլանբեյ ընտանիքից երիտասարդ Միրանին 27 տարվա ընթացքում մեծացրել են վրեժի մասին մտքերով։ Իսկ Շադօղլու ընտանիքից Ռեյանը բարեհոգի աղջիկ է, ով հավատում է սիրուն։ Մի անգամ նրանց ճանապարհները խաչվում են և նրանք սիրահարվում են։ Սակայն աղջիկը նրա թշնամու դուստրն է, ումից նա երդվել էր վրեժխնդիր լինել...Երիտասարդները պետք է անցնեն բազմաթիվ փորձությունների և դժվարությունների միջով դեպի երջանկություն տանող ճանապարհին, ինչպես նաև կանգնեցնեն բազմամյա թշնամանքը իրենց ընտանիքների միջև։


== Դերերում ==


== Հեռարձակումը Թուրքիայում ==


== Ծանոթագրություններ ==


==== Նշումներ ====


==== Աղբյուրներ ====


== Արտաքին հղումներ ==
Акын Акынозю и Эбру Шахин: Страстно влюбленные
Էշակ

Անվան այլ կիրառումների համար տե՛ս՝ Էշակ (այլ կիրառումներ)Էշակ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գյալինդաշի

Գյալինդաշի, լեռնագագաթ Ադրբեջանի Նախիջևանի ԻՀ Օրդուբադի շրջանում, Վանանդի ձախ կողմում։ Գագաթին գտնվում է մի հարսնանման քար, որից առաջացել է Գյալինդաշի անունը («Հարսնաքար»)։ Ըստ ավանդության, իբր հարսը գլուխը լվանալու պահին՝ կեսրայրը ներս է մտել և նա ամոթից քար է կտրել։


== Ծանոթագրություններ ==
The Bends

The Bends, Radiohead ռոք խմբի 2-րդ ալբոմը։ «The Bends» ալբոմը լույս է տեսել 1995 թվականին։ Այս ալբոմի ամենահայտնի երգերն են՝ «The Bends»-ը, «Bones»-ը և «My Iron Lung»-ը։ Ժողովրդի կողմից սիրվեց մի հիասքանչ երգ, որի անւունն է՝ «Street Spirit»: «Street Spirit» երգը «The Bends» ալբոմի վերջին երգն է։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Bullet Proof… I Wish I Was» և «Black Star» երգերը։


== Կոմպոզիցիաների ցանկ ==
Planet Telex - 4:19
The Bends - 4:04
High and Dry - 4:20
Fake Plastic Trees - 4:51
Bones - 3:08
(Nice Dream) - 3:54
Just - 3:54
My Iron Lung - 4:37
Bullet Proof… I Wish I Was - 3:29
Black Star - 4:07
Sulk - 3:43
Street Spirit (Fade Out) - 4:12


== Տես նաև ==
Թոմ Յորք
Pablo Honey (ալբոմ)
OK Computer (ալբոմ)


== Արտաքին հղումներ ==
Album online Archived 2012-04-07 at the Wayback Machine.
Ֆրանկ Օ'Քոնըր

Ֆրանկ Օ'Քոնըր (անգլ.՝ Frank O'Connor, սեպտեմբերի 17, 1903(1903-09-17)[…], Կորկ, Մանսթեր, Մեծ Բրիտանիայի և Իռլանդիայի միացյալ թագավորություն - մարտի 10, 1966(1966-03-10)[…], Դուբլին, Իռլանդիա), իռլանդացի գրող, 150 աշխատանքների հեղինակ, որոնց հիմնական մասը հեքիաթներ և հուշագրություններ են։


== Կենսագրություն ==
Մեծացել է Կորկում և եղել է ընտանիքի միակ երեխան։ Վաղ մանկությունը մռայլ է անցել հոր ալկոհոլամոլության պատճառով, որը շատ պարտքեր է ունեցել և հաճախ ծեծել է իր մորը։ Ընտանիքին ֆինանսապես աջակցում էր մայրը, քանի որ հայրը հարբեցողության պատճառով չէր կարողանում երկար զբաղվել որևէ աշխատանքով։ 


== Ստեղծագործություններ ==
Գրողը զբաղվել է գործունեության տարբեր տեսակներով. եղել է ուսուցիչ, գրադարանավար և թատրոնի ռեժիսոր։ 1937 թվականին դարձել է Դուբլինի խորհրդային թատրոնի ռեժիսորների անդամ։ 1950 թվականին նրան հրավիրել են Ամերիկայի Միացյալ Նահանգներ` ուսուցիչ աշխատելու։
Գրողի շատ ստեղծագործություններ ինքնակենսագրական էին, այդ թվում՝ «The Man of the House» («Տան տղամարդը»), որում նա խոսել է վաղ մանկության իր կյանքի մասին։


== Մատենագրություն ==


=== Կարճ պատմվածքների հավաքածուներ ===
Guests of the Nation (1931)
 Bones of Contention (1936)
 Crab Apple Jelly (1944)
 The Common Chord (1947)
Traveller's Samples (1951)
 The Stories of Frank O'Connor (1952)
More Stories by Frank O'Connor (1954)
Domestic Relations(1957)
A Set of Variations (1969)
The Cornet Player Who Betrayed Ireland (1981)
The Collected Stories (1981)
The Collar: Stories of Irish Priests (1993)
A Frank O'Connor Reader (1994)
First Confession (1950)
My Oedipus Complex (1950)


=== Նովելներ ===
 The Saint and Mary Kate  (1932)
 Dutch Interior  (1940)


=== Ինքնակենսագրություն ===
O'Connor, Frank (1961)։ An only child։ London: Macmillan 
— (1968)։ My father's son։ London: Macmillan 


=== Իռլանդական պոեզիա ===
The Wild Bird's Nest (1932)
Lament for Art O'Leary (1940)
The Midnight Court (1945)
Kings, Lords, and Commons (1959)
The Little Monasteries (1963)


=== Irish history ===
 The Big Fellow, Մայքլ Քոլլինսի կենսագրությունը (1937)


=== Ճանապարհորդական նոթեր ===
Irish Miles (1947)
Leinster, Munster and Connaught (1950)


=== Քննադատություն ===
 The Road to Stratford (1948)
 The Mirror in the Roadway: A Study of the Modern Novel (1956)
 The Lonely Voice: A Study of the Short Story (1962)
 The Backward Look: A Survey of Irish Literature (1967)


== Ծանոթագրություններ ==


== Արտաքին հղումներ ==
Կենսագրություն
Վիլիմա

Վիլիմա (էստ․՝ Vilima), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սենտ Ռադեգոնդ (Ավերոնի գավառ)

Սենտ Ռադեգոնդ (ֆր.՝ Sainte-Radegonde), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1587 մարդ, բնակչության խտությունը` 52.07 մարդ/կմ²։ Բնակավայրը զբաղեցնում է 30.48 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1130 աշխատունակ (15-64 տարեկան)  բնակիչ, որոնցից ակտիվ էին 845-ը, իսկ ոչ ակտիվները` 285։ Ակտիվության ցուցանիշը կազմում է 74,8 %։ 845 աշխատունակ մարդկանցից աշխատել է 813 անձ (420 տղամարդ և 393 կին)։ Գործազուրկ են եղել 32 անձ (13 տղամարդ և 19 կին)։ 285 անաշխատունակներից 109-ը եղել են աշակերտներ կամ ուսանողներ, 139-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բագնայրի ավետարան

«Բագնայրի ավետարան», մագաղաթյա ձեռագիր, հայ գրչության և մանրանկարչության հուշարձան։ 1232 թվականին Հոռոմոսի վանքում գրել և նկարազարդել է Իգնատիոսը։ Ձեռագրի պատվիրատուն՝ Զաքարե և Իվանե Զաքարյանների քեռորդի պատրոն Խոռասը, մատյանը նվիրել է Բագնայրի վանքին (այստեղից էլ՝ անվանումը)։


== Բովանդակություն ==
Աչքի է ընկնում վայելչագեղ երկաթագիր գրչությամբ:պահպանվել են երեք շքեղ անվանթերթեր, 135 լուսանցազարդեր և 145 զարդագրեր։ Ձեռագրից հանվել են տերունական մանրանկարներն ու խորանները։ 1960 թվականին ձեռք բերված պատառիկների թվում հայտնաբերվել է «Բագնայրի ավետարանի» չորս խորան։ Իգնատիոսի պատկերազարդած մատյանը պարունակում է զարդանկարչական մեծարժեք նմուշներ։ Կիրառելով հայ զարդանկարչության ավանդները՝ մանրանկարիչը մշակել է նոր ձևեր, հորինվածքներ։
Ավետարանը գրված է Խոռասի հանգուցյալ անդրանիկ որդու Սասնայի և վերջինիս մոր՝ Խութլու Խաթունի հիշատակին։ Գլխավոր հիշատակարանում ստացողն հայտնում է.

«Բագնայրի ավետարանը» 13-14-րդ դարերում երկու անգամ գերեվարվել է, սակայն անեցիները փրկագնել, նորոգել վերադարձրել են Բագնայր։


== Ծանոթագրություններ ==


== Գրականություն ==
Մաթևոսյան Կ․, Չորս խորան «Բագնայրի ավետարանից», «ԼՀԳ», 1985, № 10:
Կենդանի խաղալիք

«Կենդանի խաղալիք» (ռուս.՝ «Живая игрушка»), 1982 թվականի խորհրդային նկարված մուլտիպլիկացիոն ֆիլմ երեխաների համար, որը նրանց սովորեցնում է զգույշ վարվել կենդանիների հետ, քանի որ նրանք շնչավոր են։


== Սյուժե ==
Փոքրիկ աղջիկը բանջարանոցում մի փոքրիկ նապաստակ է գտնում, որը փախել էր մայր նապաստակից։ Աղջիկը նրան ընդունում է որպես կենդանի տիկնիկ։ Անվանում է «Կատյայի աղջիկ», բարուրում, ականջներին ժապավեն կապում, կերակրում շիլայով ու կոնֆետով։ Նապաստակը կոնֆետը չի ուտում ու անընդհատ փորձում է ազատվել բարուրից ու փախչել։ Աղջիկը որոշում է, որ նա հիվանդացել է ու գնում է դեղ բերելու։ Բայց այդ պահին մայր նապաստակը, իմանալով՝ որտեղ է իր ձագուկը, օգտվում է պահից ու իր մյուս ձագուկների հետ նրան վերադարձնում դաշտ։


== Ստեղծողներ ==


== Թողարկում ==
Մուլտֆիլմը DVD տարբերակով բազմիցս վերաթողարկվել է մուլտֆիլմերի՝ «Տատիկի հեքիաթները։ Թողարկում 2», «Հեքիաթներ երեխաների համար։ Թողարկում 3» հավաքածուներով։


== Ծանոթագրություններ ==


== Գրականություն ==
Липскеров М. Ф. Живая игрушка. — АСТ, 2010. — 48 с. — (Сказки-мультфильмы). — ISBN 978-5-17-066038-4 (цветные иллюстрации Каюкова Л.)


== Արտաքին հղումներ ==
«Կենդանի խաղալիք» մուլտֆիլմը «Անիմատոր.ռու» կայքում
«Կենդանի խաղալիք»(անգլ.) ֆիլմը Internet Movie Database կայքում
«Կենդանի խաղալիք» մուլտֆիլմը Мультик.ру կայքում
Սուխորեչկա (գյուղ, Իլեկսկի շրջան)

Անվան այլ կիրառումների համար տե՛ս՝ ՍուխորեչկաՍուխորեչկա (ռուս.՝ Сухоречка), գյուղ Ռուսաստանի Օրենբուրգի մարզի Իլեկսկի շրջանի կազմում։
Բնակչությունը 2002 թվականին գրանցված տվյալներով կազմում էր 891 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շատոբուր (Արդեշի գավառ)

Շատոբուր (ֆր.՝ Châteaubourg), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 49.41 մարդ/կմ²։ Բնակավայրը զբաղեցնում է 4.27 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ-արևելք, Լիոն քաղաքից` 85 կմ հարավ, Պրիվա քաղաքից` 35 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 143 աշխատունակ (15-64 տարեկան) բնակիչ, որոնցից ակտիվ էին 113-ը, իսկ ոչ ակտիվները` 30։ Ակտիվության ցուցանիշը կազմում է 79,0 %։ 113 աշխատունակ մարդկանցից աշխատել է 105 անձ (55 տղամարդ և 50 կին)։ Գործազուրկ են եղել 8 անձ (4 տղամարդ և 4 կին)։ 30 անաշխատունակներից 14-ը եղել են աշակերտներ կամ ուսանողներ, 8-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գաևոե (գյուղ, Կոզելշչինայի շրջան)

Անվան այլ կիրառումների համար տե՛ս՝ ԳաևոեԳաևոե (ուկրաիներեն՝ Гайове), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Գաևոե գյուղում բնակվում էր 147 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
636

636 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 636 թվականն է, 
VII դարի 36-րդ տարին։


== Դեպքեր ==


== Ծնունդներ ==


== Մահեր ==
Ապրիլի 4 – Իսիդոր Սևիլյացի, արքեպիսկոպորս և գրող
Վահան (զորավար)
Մարկուս Բենտ

Մարկուս Նաթան Բենտ (անգլ.՝ Marcus Nathan Bent, մայիսի 19, 1978(1978-05-19), Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, հարձակվող։


== Կենսագրություն ==
Բենտը ծնվել է Համերսմիթում (Լոնդոն)։ Նրա ծնողներն ունեն ճամայկայական ծագում։ Սովորել է Սանբերի Թեմզայի Սուրբ Պողոսի քոլեջում։


== Ակումբային կարիերա ==
Պրոֆեսիոնալ կարիերան սկսել է 1995 թվականին «Բրենտֆորդում», որից առաջ խաղացել էր նրա երիտասարդական թիմում։ Այնուհետև հանդես է եկել անգլիական «Քրիսթալ Փելաս», «Պորտ Վեյլ», «Շեֆիլդ Յունայթեդ», «Բլաքբըրն Ռովերս», «Իպսվիչ Թաուն», «Լեսթեր Սիթի», «Էվերթոն», «Չարլտոն Ատլետիկ», «Ուիգան Ատլետիկ», «Բիրմինգհեմ Սիթի», «Միդլսբրո ՖԱ», «Քուինս Պարկ Ռեյնջերս», «Վուլվերհեմպտոն Ուոնդերերս» և ինդոնեզական «Միտրա Կուկար» ակումբներում։
Իր կարիերայի ընթացքում Մարկուսը 15 տարբեր թիմերի կազմում մասնակցել է 574 հանդիպման՝ խփելով 113 գոլ։ Նրա բազմաթիվ տեղափոխությունների ընդհանուր տրանսֆերային արժեքը կազմել է ավելի քան 10 միլիոն ֆունտ ստերլինգ։
2017 թվականի սեպտեմբերի 13-ին, 39 տարեկան հասակում, Բենտը մեկ տարվա պայմանագիր է կնքել «Ուիկ» ակումբի հետ, որը հանդես է գալիս Southern Combination Football League-ում, որին մասնակցում են կիսապրոֆեսիոնալ և սիրողական թիմեր։ Ակումբի սեփականատեր Ռոդնի Լեմպտոնն ասել է, որ Մարկուսի հետ մանկության ընկերներ են եղել։


== Միջազգային կարիերա ==
Բենտն Անգլիայի երիտասարդական հավաքականի կազմում անցկացրել է երկու հանդիպում՝ խփելով մեկ գոլ։


== Անձնական կյանք ==
Մարկուսն ունի կրտսեր եղբայր՝ Էլիոթը, որը 10 տարով փոքր է իրենից և նույնպես ֆուտբոլիստ է։ Էլիոթը եղել է «Ֆուլհեմի» երիտասարդական թիմի խաղացող, ինչպես նաև հանդես է եկել Անգլիայի ցածր լիգաների «Դորչեստր Թաուն», «Ուելինգ Յունայթեդը» և «Հեմպտթոն ընդ Ռիչմոնդ Բորո» ակումբներում։
Բենտը նշանադրված է եղել Քելլի Քլարկի հետ, սակայն հետագայում նրանք բաժանվել են․ զույգն ընդհանուր դուստր ունի։ Նա հանդիպել է նաև մոդել Դանիել Լլոյդի և դերասանուհի Ջեմմա Աթկինսոնի հետ, որի հետ նա կարճ ժամանակ նշանված է եղել։ Կարիերան ավարտելուց հետո Բենտը հանդես է եկել նավթային բիզնեսի ոլորտում։
2015 թվականի սեպտեմբերին Բենտը մեղադրվել է ծեծկռտուքի և Ա դասի թմրանյութեր պահելու մեջ այն բանից հետո, երբ ոստիկանությունը էլեկտրաշոկեր է օգտագործել Էշերում գտնվող իր տանը Մարկուսի ձերբակալության ժամանակ։ 2016 թվականի փետրվարին նա իրեն մեղավոր է ճանաչել և դատարանի կողմից դատապարտվել 1 տարվա պայմանական ազատազրկման, 2-ամսյա պարետային ժամի և 200 ժամի պարտադիր չվճարվող աշխատանքի։ Չորս ամիս անց նա տուգանվել է 385 ֆունտ ստեռլինգով այն բանից հետո, երբ նրա մոտ կոկաին են գտել «Chessington World of Adventures» զվարճանքների այգում։


== Վիճակագրություն ==


== Ձեռքբերումներ ==
ԱնհատականԱնգլիայի Պրեմիեր լիգայի ամսվա խաղացող - 2002 թվականի հունվար («Իպսվիչ Թաուն»)


=== Թիմային ===
«Բլաքբըրն Ռովերս»2-րդ տեղ Ֆուտբոլի լիգայի առաջին դիվիզիոնում և անցում Պրեմիեր լիգա - 2000/01«Բիրմինգհեմ Սիթի»2-րդ տեղ Չեմպիոնշիպում և անցում Պրեմիեր լիգա - 2008/09


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ժողովածու (4008)

Ժողովածու (4008), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4008 թվի տակ։ Ձեռագիրը գրվել է Յակոր Կամենցի գրիչի։ Գրված է թղթի վրա, որը ունի 19x15 չափս։ Ձեռագիրը կազմված է 305 թերթից։ Գրված է երսկյուն, նոտրգիր։ Հիշատակարաններ՝ 1ա։


== Բովանդակություն ==
Պորփիւրի ներածութիւն Ստորոգութեանցն Արիստոտէլի։
Դավթի վերլուծութիւն ներածությանն Պոլփխրի։
Մովսիսի Քերթողի վերլուծութիւնը ներածությանն Պոլփխրի։
Մովսիսի Քերթողի վերլուծութիւն Ստորոգութեանցն Արիստոտէլի։
Մեկնութիունց Ստորագութեանցն, Պերի արմենիասին Արիստոտէլի։
Ներս․ շնորհալույ մեկնութիուն բանից ի սահմանաց իմաստասիրութեան Դաութի։
Արիստոտէլի յաղարս աշխարհի, յաղարս առարինութեանց։
Նախերգան ստորագրութեանցն Արիստոտէլի։


== Ծանոթագրություններ ==
Անծանոթ (ֆիլմ, 2015)

«Անծանոթ» (իսպ.՝ El desconocido), ռեժիսոր Դենի դե լա Տորրեի իսպանական ֆիլմը։ Ֆիլմի պրեմիերան կայացել է Վենետիկի 72-րդ կինոփառատոնի ընթացքում «Վենետիկի օրեր» ծրագրի շրջանակներում։


== Սյուժե ==
Առավոտյան Կարլոսը երեխաներին տանում էր դպրոց, իսկ հետո գնալու էր բանկ, որտեղ աշխատում էր։ Ավտոմեքենան կանգնեցնելուց հետո փակ համարից նրան զանգում է մի անծանոթ և ասում, որ մեքենայի բոլոր նստարանների տակ ռումբ է դրված, որոնք կաշխատեն այն ժամանակ, երբ ինչ-որ մեկը կփորձի վեր կենալ իր տեղից։ Ռումբը չի գործի միայն այն դեպքում, երբ Կարլոսը անծանոթի բանկային հաշվին կփոխանցի խոշոր գումար։


== Դերերում ==


== Մրցանակներ և անավանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք
Վենետիկի օրեր՝ պաշտոնական ընտրություն Archived 2016-08-12 at the Wayback Machine.
Անծանոթ(անգլ.) ֆիլմը Internet Movie Database կայքում
Ֆուտբոլային լիգայի գավաթի եզրափակիչ 1980

Ֆուտբոլային լիգայի գավաթի եզրափակիչ 1980, Ֆուտբոլային լիգայի գավաթի 20-րդ խաղարկությունն է, որում հաղթեց «Վուլվերհեմպտոն Ուոնդերերս» ֆուտբոլային ակումբը 1-0 հաշվով՝ «Նոթինգհեմ Ֆորեստին»։ Խաղը կայացավ Լոնդոնի Ուեմբլի մարզադաշտում։
Արվեստների և մեդիատեխնոլոգիաների կենտրոն

Արվեստների և մեդիատեխնոլոգիաների կենտրոն (գերմ.՝ Zentrum für Kunst und Medientechnologie, ZKM), բացվել է Կարլսրուեում 1989 թվականից, մեդիաարվեստի ոլորտում մասնագիտացված աշխարհի մեծագույն ինստիտուտն է։
Գտնվում է Կարլսրուեի Դիզայնի ազգային ակադեմիայի հետ նույն շենքում։ Երկու կազմակերպությունները ձևավորում են միասնական հարթակ, որը միաժամանակ համատեղում է արվեստն ու նոր տեխնոլոգիաները։
Կենտրոնը հիմնադրվել է Հենրիխ Կլոցի կողմից։ 1999 թվականին, նրա մահից հետո ZKM-ի տնօրենը դարձել է նկարիչ Պետեր Վայբելը։


== Ստեղծման նպատակներ ==

Արվեստների և մեդիատեխնոլոգիաների կենտրոնի (ZKM) ստեղծման նպատակներից են.

Համագործակցություն նոր մեդիայի և նոր տեխնոլոգիաների ոլորտի նախագծերի, այդ թվում` տեսահոլովակների, մեքենայացված գրաֆիկայի, համակարգչային երաժշտության, անիմացիայի ոլորտներում։
Համագործակցություն այն նկարչիչների հետ, որոնք ստեղծագործաբար աշխատում են նոր մեթոդների և մեդիատեխնոլոգիաների հետ։
Միջոցառումների կազմակերպում և մեդիաարվեստի ցուցադրման համար ցուցահանդեսների համագործակցություն։
Աշխարհի տարբեր ծայրերից նկարիչների երկխոսության համագործակցություն առօրյա և տեխնոլոգիաների ուղղվածությամբ արվեստի ոլորտներում։Հիմնադիր տնօրեն Հենրիխ Կլոցը կենտրոնն այսպես է բնորոշել 1992 թվականին.


== Համագործակցություն ==

ZKM կենտրոնը ներառում է հետևյալ թանգարանները., ինստիտուտները, լաբորատորիաները և կոնֆերանս-սրահները. 

Ժամանակակից արվեստի թանգարան
Մեդիատեսողական ինստիտուտ
Երաժշտության և ակուստիկայի ինստիտուտ
Մեդիա-թատրոն
Ֆիլմի պալատ
Կրթության և տնտեսագիտության մեդիա-ինստիտուտ
Մշտական հավաքածուով, ինչպես նաև` մեդիա-արթի ժամանակավոր ցուցադրություններով մեդիա թանգարան
Մեդիատեկա
Հնացած վիդեոհամակարգերի լաբորատորիաԱյցելուները նաև կարող են լինել թանգարանի խանութում և մեծ սրճարան-ռեստորանում։
ZKM-ն սերտորեն կապված է նույն շենքում գտնվող Դիզայնի ազգային ակադեմիայի և Կարլսրուեի քաղաքային պատկերասրահի հետ, որն ընդարձակ տարածություն է զբաղեցնում Ժամանակակից արվեստի թանգարանի տաղավարում։


== Ծանոթագրություններ ==


== Գրականություն ==
ZKM, Центр искусств и медиатехнологий Карлсруэ. (ZKM, Zentrum für Kunst und Medientechnologie Karlsruhe. Prestel, 1997, ISBN 3-7913-1859-4.)
Медиа-арт истории. ZKM Медиа Музея. (Hans-Peter Schwarz: Medien-Kunst-Geschichte. Medienmuseum ZKM. Prestel, 1997, ISBN 3-7913-1836-5.)
Звук завтра. Центр искусства и средств массовой информации в Карлсруэ открывать себя заново с каждой новой деятельности. (Achim Heidenreich: The Sound of Tomorrow. The Center of Art and Media in Karlsruhe Reinvents itself with Each New Activity. In: Stefan Fricke (Hrsg.): World New Music Magazine. Nr. 16: Contemporary Music in Germany, Pfau, Saarbrücken 2006, ISBN 978-3-89727-336-8, S. 74-78.)
В одно мгновение вечности: история и позиции электронной музыки в Германии (Achim Heidenreich, Uwe Hochmut: W mgnieniu wieczności. Historia i znaczenie muzyki elektronicznej w Niemczech (Im Nu der Ewigkeit: Geschichte und Positionen der elektronischen Musik in Deutschland), in: Daniel Cichy (Hrsg.): Nowa muzyka niemiecka, Krakowskie Biuro Festiwalowe/Korporacja Ha!Art, Kraków 2010, S. 112—133.)


== Արտաքին հղումներ ==
ZKM-ի պաշտոնական կայքը
Видеоарт из коллекции «Лучшее в ZKM»
Դախաու (համակենտրոնացման ճամբար)

Անվան այլ կիրառումների համար տե՛ս՝ Դախաու (այլ կիրառումներ)Դախաու (Dachau), առաջին համակենտրոնացման ճամբարը ֆաշիստական Գերմանիայում։ Ստեղծվել է 1933 թվականին, Դախաուի մերձակայքում (Մյունխենից 17 կմ հեռու)։ Ճամբարի գոյության ընթացքում այնտեղ բանտարկվել է 50 հազար մարդ՝ 24 երկրից, այդ թվում նաև Սովետական Միությունից։ Մոտ 70 հազար գազանաբար տանջամահ են արվել կամ սպանվել, 140 հազար տեղափոխվել համակենտրոնացման այլ ճամբարներ, 30 հազար ապրել են մինչև ազատագրվելը։ Հազարավոր բանտարկյալներ ենթարկվել են հանցավոր «բժշկական փորձերի»։ Դախաում գործող բանտարկյալների գաղտնի կազմակերպությունը, ինտերնացիոնալ կոմիտեի գլխավորությամբ, ամերիկյան զորքերի՝ ճամբար մտնելու նախօրեին, 1945 թվականի ապրիլի 28-ին, ապստամբություն բարձրացրեց և ձախողեց ողջ մնացած բանտարկյալներին ոչնչացնելու ֆաշիստական պլանը։ 1960 թվականին Դախաում բացվեց զոհվածների հուշարձան։


== Ծանոթագրություններ ==
Արմենակ Սերայտարյան

Արմենակ Գասպարի Սերայտարյան (1880/1882, Սեբաստիա, Սեբաստիայի նահանգ- 1915, Եվդոկիա), հայ բժիշկ։


== Կենսագրություն ==
Արմենակ Սերայտարյանը ծնվել է 1880/1882 թթ., Սեբաստիայի նահանգի կենտրոն Սեբաստիա քաղաքում/ նույն նահանգի Եվդոկիայի գավառի Զիլե ավանում՝ բրուտ Կարոյեան Գասպարի ընտանիքում։
Դեղագործ Տիգ­րան Սե­րայ­տա­րյա­նի եղբայրն է։
Նախնական կրթությունն ստացել է Սեբաստիայի ազգային վարժարանում, միջնակարգը ` քաղաքի ավե­տա­րա­նա­կան­նե­րի վար­ժա­րա­նում։ 1903-1907 թթ. սո­վո­րել է Բեյ­րու­թի Ամե­րի­կյան հա­մալ­սա­րա­նի բժշկա­կան ֆա­կուլ­տե­տում և բժշկի վկա­յա­կան ստա­ցել։ Ըստ Ար­շակ Ալ­պո­յա­ճյա­նի` բժշկական կրթությունն ստացել է 1891 թվականին ԱՄՆ-ում։ 1907 թվականին վերադառնալով Սեբաստիա՝ բժիշկ է աշխատել։ Հետագայում աշխատել է Զիլեում։
Եղել է ՀՅԴ անդամ։ 1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և իբրև պահեստային զինվորական բժիշկ՝ թողնվել ծառայելու Եվդոկիայում։ 1915 թվականին Եվդոկիայում Շուուբերեիսի («[Զին­վո­րագ­րու­թյան] բաժ­նի պետ») Քեորբինբաշիի («Կույր մա­յոր») հրամանով ձերբակալվել է և բանտարկվել։
Մերժել է իս­լա­մու­թյունն ընդունել և ճաշակել է բանտի դառնությունները։ Որոշ ժամանակ անց, նույն հրամանատարի հրամանով, ազատվել է։ Բանտից դուրս գալուց և իր զինվորական համազգեստը վերստանալուց անմիջապես հետո, Սեբաստիայի հայ բնակչության տեղահանության ժամանակ, Եվդոկիայի ճանապարհին, ընտանիքի անդամների աչքի առաջ, եղբոր հետ միասին սպանվել է Քեորբինբաշիի հրամանով՝ մոտ 35 տարեկանում։ Նախապես բժշկից վերցրել են սուրը և նրան հանձնել ուղեկցող ոստիկան-զինվորների ծեծին ու տանջանքներին։
Այլ տվյալով՝ Եվդոկիայում կախաղան է հանվել իր երկու հայ բժիշկ պաշտոնակիցների՝ Մի­սաք Փա­նո­սյա­նի և մարզվանցի Հա­կոբ Էմի­նյա­նի հետ միասին։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919 թ.
Ալպօյաճեան Ա., Պատմութիւն Եւդոկիոյ հայոց, Գահիրէ, 1952 թ.
Կարոյեա ն Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957 թ.
Սահակյան Լիլիկ, Ոճրագործները չխնայեցին նույնիսկ մարդու կյանքը փրկողներին, «Առող­ջա­պա­հու­թյուն», Երևան, 1965 թ. , թ. 4
Յուշամատեա ն Մեծ Եղեռնի (1915-1965 թթ.), պատրաստեց Գերսամ Ահարոնեան, Պէյրութ, 1965 թ.
Թէոդիկ, Գողգոթայ հայ հոգեւորականութեան, Նիւ Եորք, 1985 թ.
Թէո դ իկ, Յուշ արձ ան նահատակ մտաւորականութեան, Բ. տպագրութիւն, Երեւան, ապրիլ 24, 1985 թ.
Հայրապետյան Վանիկ, Էջեր Հայաստանի դեղագործության պատմությունից, Երևան, 1990 թ.
Յուշամատեան Հայ Յեղափոխական Դաշնակցութեան, Ալբոմ-ատլաս, Բ. հատոր, Գոյամարտ, 1914-1925, Լոս Անճելըս, 2001 թ.
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001 թ.
Խաչատրյան Լ. և ուրիշ. Ցուցակ Հայոց ցեղասպանության զոհերի (1915-1923 թթ.), գիրք 1, Սեբաստիայի նահանգ, Երևան, 2004 թ.
Քէստ են եա ն Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012 թ.


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Իվինդո

Իվինդոն (ֆր.՝ Ivindo), գետ Գաբոնում և Կոնգոյի Հանրապետությունում։ Ամենախոշոր վտակը Օգուվեն է։ Այն հոսում է հյուսիս-արևելքից դեպի հարավ-արևմուտք։ Իվինդոյի վրա է գտնվում Մակոկու քաղաքը։ Գետաբերանում կան ջրվեժներ։ Իվինդոյի և Օգուվեի միացման վայրով անցնում  է երկաթուղային գիծ։ Գետի շուրջն ընկած տարածքի մեծ մասը ստացել է ազգային պարկի կարգավիճակ։


== Աշխարհագրական դիրքը ==
Իվինդոյի երկարությունը 500 կիլոմետր է։ Այն սկիզբ է առնում Գաբոնի հյուսիս-արևելքից՝ Կոնգոյի Հանրապետությանը սահմանակից հատվածից։ Իվինդոն թափվում է  Օգուվե գետը Կանկան քաղաքում։ Գետի ավազանը ծածկված է լայնատարած արևադարձային կուսական անտառներով։ Ստորին հոսանքի հատվածը մտնում է Իվինդո ազգային պարկի տարածքի մեջ, իսկ վերինը՝ Մինկեբե ազգային պարկի։ Մակոկու քաղաքից մի քանի կիլոմետր հեռավորության վրա՝ Լոա Լոա կայանում գետը թափվում է հարթավայրից՝ ձևավորելով բազմաթիվ գեղատեսիլ ջրվեժներ և կիրճեր։ Ջրի խտությունը միջինացված 778 սմ³: Լողավազանի տարածքը 59․000 կմ²։


== Վտակները ==
Բոուինաջե
Լիբումբա
Կարանգուա
Մվունգ
Ջադիե - գտնվում է Մեկամբո փոքր քաղաքի մոտ
Ջուոա - գտնվում է Կոնգոյի Հանրապետության և Գաբոնի սահմանին
Օուա


=== Հետազոտություն ===
Վերը բերված վտակները առաջին անգամ հետազոտվել են 1998 թվականին։ Արշավախմբում էին՝ Քրիս Գայերը, Բրյուս Հեյսը, Լյուիս Լեսլին, Մերիլին Օլսենը, Ռիք Սիվերսան և Հոուվի Վոլքեն։ Խումբը հասավ Կոնգուե, Մինգոուլի և Լելեդեյ ջրվեժների մոտ։ Այս տարածաշրջանում տարածված են փղեր և այդ տեղանքին բնորոշ այլկաթնասուններ։


== Աղբյուրներ ==
National Geographic. 2003. African Adventure Atlas Pg 24,72. led by Sean Fraser
Lerique Jacques. 1983. Hydrographie-Hydrologie. in Geographie et Cartographie du Gabon, Atlas Illustré led by The Ministère de l'Education Nationale de la Republique Gabonaise. Pg 14-15. Paris, France: Edicef.
Յանբակ

Յանբակ (ռուս.՝ Янбак, բաշկիրերեն՝ Янбаҡ), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերայի և Անֆիսայի մասին

Վերայի և Անֆիսայի մասին, խորհրդային տիկնիկային մուլտիպլիկացիոն ֆիլմ, որը ստեղծվել է 1986 թվականին, ռեժիսոր Վալերի Ֆոմինինի կողմից, ԽՍՀՄ պետական հեռուստառադիոյի պատվերով, Սվերդլովյան կինոստուդիայում, Էդուարդ Ուսպենսկու ստեղծագործության մոտիվներով։ Վերա անունով աղջկա և նրա ընկերուհու` Անֆիսա անունով կապիկի մասին երեք ֆիլմերից առաջինն է։


== Սյուժե ==
«Մի մեծ քաղաքում ապրում էր մի աղջիկ, որի անունը Վերա էր։ Նրա մայրիկը աշխատում էր հաշվապահությունում, իսկ նրա հայրը բեռնակիր էր աշխատում նավահանգստում»։ Այս բառերով էլ սկսվում է Վերայի և Անֆիսայի ընկերության մասին հետաքրքիր պատմությունը։
Կապիկը դուր է գալիս ընտանիքի անդամներին, հատկապես այն բանից հետո, երբ պարզվում է, որ ուտելիքի հետ խնդիր լինել չէր կարող, քանի որ նա ուտում էր ոչ միայն բանան, այլ նաև` ուրիշ ուտելիքներ։ Անունի հետ էլ խնդիր չի առաջանում. իմաստուն տատիկը նրան Անֆիսա է անվանում։
Մուլտֆիլմում բարձրացվում են ընտանիքի բնական վերարտադրության («Նրա հայրն ուրախ է, մայրն ուրախ է։ Նրանք ևս մի քույրիկ ունենալ չեն ուզում»), գիշերանոթի օգտագործման սկզբունքների («Բոլորը հավաքվում են կապիկի շուրջը։ Վերան գիշերանոթը տալիս է նրան, Անֆիսան արագ դնում է այն գլխին և շատ է նմանվում հափշտակիչի»), կապիկի` մանկապարտեզում գտնվելու («Ձեր Անֆիսան զուգարանում օճառ է կերել, բոլորին նստեցրել է ծառի վրա, քիչ էր մնում խեղդվեր լողավազանում, կտրտել է վարագույրները և ցույց է տվել մկանը) մասին հարցեր։


== Հեղինակներ ==


== Երգեր ==
Մուլտֆիլմում հնչում է Գրիգորի Գլադկովի երգերն Էդուարդ Ուսպենսկու բառերով՝

«Կապիկ Անֆիսկան»
«Ի՞նչ է ամենից շատ պետք երեխաներին»


== Վիդեոթողարկում ==
Մուլտֆիլմը DVD ձևաչափով բազմիցս վերաթողարկվել է «Վերայի և Անֆիսի մասին» մուլտֆիլմերի հավաքածուներում։


== Մուլտֆիլմի մասին ==


== Տե՛ս նաև ==
«Վերայի և Անֆիսի մասին» շարքը կազմված է երեք մուլտֆիլմերից.

Վերայի և Անֆիսայի մասին
«Վերան և Անֆիսան մարում են հրդեհը»
«Վերան և Անֆիսան դասի ժամին»


== Ծանոթագրություններ ==


== Գրականություն ==
Успенский Эдуард Пластилиновая ворона и другие сказки. — М.: АСТ, 2005. — 64 с. — (Сказки-мультфильмы). — ISBN 5-17-029940-0


== Արտաքին հղումներ ==
Энциклопедия отечественного кино
Каталог ТПО «Союзтелефильм»
Մոնտանյա ին Վալտելինա

Մոնտանյա ին Վալտելինա (իտալերեն՝  Montagna in Valtellina), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում 2889 է մարդ, խտությունը կազմում է 60 մարդ/կմ²։ Տարածքը գրավում է 48 կմ²։ Էլեկտրոնային փոստ՝ 23020 , հեռախոսային կոդ՝ 0342։


== Ծանոթագրություններ ==
Ձու (ֆիլմ)

Ձու (թուրքերեն՝ Yumurta), թուրք ռեժիսոր Սեմիհ Քափլանօղլուի ֆիլմը, որը նկարահանվել է 2007 թվականին։ Ֆիլմը «Յուսուֆ» եռագրության առաջին մասն է։ Մյուս մասերը կոչվում են «Կաթ» և «Մեղր»։ Ֆիլմերը կապված են ժամանակագրական հաջորդականությամբ։ Ֆիլմի պրեմիերան տեղի է ունեցել Կաննի 60-րդ կինոփառատոնի շրջանակներում։


== Սցենար ==
Գրող Յուսուֆ իմանում է իր մոր Զեհրայի մահվան մասին և վերադառնում հայրենի քաղաք՝ Թիրե, որտեղ չէր եղել վերջին մի քանի տարիները։ Հայրական տանը նրան է սպասում իր զարմուհին՝ Այլան։ Յուսուֆը տեղյակ չէ Այլայի մասին, ով արդեն հինգ տարի բնակվում էր իր մոր հետ։
Այլան փոխանցում է Յուսուֆին Զեհրայի խնդրանքը՝ զոհաբերելու գառ իր մահից հետո և պահպանելու այն բոլոր խոստումները, որոնք տվել էր մորը։ Յուսուֆի հիշողություններում արթնանում են հայրական տան պատկերները, քաղաքի ռիթմը, նրա բնակիչներին և ուրվականներով լցված տարածքները։
Յուսուֆը և Այլան մեկնում են սրբի գերեզմանին, որտեղ պետք է տեղի ուներ կրոնական ծիսակատարությունը։ Սա այն խնդրանքներից մեկն էր, որը գրված էր որդու ուղղված նամակում։ Ցանկանալով գնել ոչխար, որը պետք է զոհաբերեին մոր պատվին, նրանք մեկնում են լեռներ, որտեղ ստիպված են լինում գիշերել խառնարանային լճի մոտ գտնվող հյուրանոցում։ Հյուրանոցում տեղի ունեցող հարսանիքը էլ ավելի է մոտեցնում Յուսուֆին և Այլային։


== Դերերում ==
Նեջաթ Իշլեր - Յուսուֆ
Սաադեթ Իշիլ Աքսոյ - Այլա
Ուֆուր Բայրաքթար - Հալուք
Թյուլին Օզեն - գրախանութի տիկին
Գյուլչին Սանթըրջըօղլու - Գյուլ
Քաան Քարաբաք - գյուղացի երեխա
Սեմրա Քափլանօղլուց - Զեհրա


== Ծանոթագրություններ ==


== Արտաքին հղումներ ==
Golden Orange at TURSAK Archived 2008-01-26 at Archive.is (թուրքերեն)
Kaplan Film (թուրքերեն)
IMDb
Կոլի (գյուղ, Պուկա շրջան)

Անվան այլ կիրառումների համար տե՛ս՝ Կոլի (այլ կիրառումներ)Կոլի (էստ․՝ Kolli), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի Հանրապետության աշխատանքի և սոցիալական հարցերի նախարար

Հայաստանի Հանրապետության աշխատանքի ու սոցիալական հարցերի նախարար, Հայաստանի Հանրապետության աշխատանքի ու սոցիալական հարցերի նախարարության ղեկավար։ Նախարարը նշանակվում ՀՀ նախագահի կողմից՝ ՀՀ Վարչապետի առաջարկությամբ։
Հայաստանի Հանրապետության սոցիալական ապահովության նախարարի պաշտոնը սահմանվել է Հայաստանի Առաջին Հանրապետության օրերին՝ 1918 թ-ի աշնանը, իսկ առաջին նախարարը եղել է Խաչատուր Կարճիկյանը։ 1991 թ-ին նախարարությունը վերակազմավորվել է, 2004 թ-ին անվանափոխվել է որպես Հայաստանի Հանրապետության Աշխատանքի ու սոցիալական հարցերի նախարարություն։


== Հայաստանի Հանրապետություն ==


== Հայաստանի Առաջին Հանրապետություն ==


== Հղումներ ==

The Republic of Armenia։ The first year, 1918-1919 By Richard G. Hovannisian; ISBN 0520018052
Կանանց բոդիբիլդինգ

Կանանց բոդիբիլդինգ, ժամանակակից բոդիբլինդինգի տեսակ իգական սեռի ներկայացուցիչների համար։ Սկզբնավորվել է 1970-ական թվականներին, երբ կանայք սկսեցին մասնակցել բոդիբիլդինգի մրցումներին։


== Պատմություն ==
Կանանց առաջին «բոդիբիլդինգի» մրցումներն սկսվել են 1960-ականներից։ Այդպիսի մրցույթներից են Miss Physique-ն և Miss Americana-ն։ Բայց և այնպես, այդ  վաղ իրադարձությունները, ըստ էության, քիչ էին տարբերվում սովորական գեղեցկության մրցույթներից։ ԱՄՆ-ում կանաց առաջին բոդիբլինդինգի առաջնությունը, որը կազմակերպվել է Հենրի ԲաքԳիի կողմից, անցկացվել է 1978 թվականին Օհայո նահանգում։ Համարվում է առաջին իսկական կին բոդիբիլդների մրցակցությունը, քանի որ այդ առաջին մրցույթն էր, որտեղ կանանց գնահատում էին միայն մկաններով։


=== Քննադատությունը ===
Պրոֆեսիոնալ դիմահարդարների, դիզայներների և կոսմետոլոգների շրջանում հարցում է անցկացվել, որում նրանք իրենց կարծիքն էին արտահայտում կանացի բոդիբիլդինգի վերաբերյալ։ Վերջինիս մասին վերաբերմունքը հիմնականում բացասական էր։ Նշվել է, որ այն կանայք, որոնք զբաղվում են բոդիբիլդինգով, չեն համապատասխանում կանացի գեղեցկության ստանդարտներին. նրանք ավելի նմանվում են տղամարդկանց։ Դրանից բացի, որոշակի դատողություններ են արվել բոդիբիլդինգով զբաղվող կանանց մաշկի վիճակի մասին ավագ տարիքում։ Նշվել է, որ կանայք ստիպված են լինում իրենց մարմինը հարմարեցնել տղամարդկանց համար սահմանված չափանիշներին, որպեսզի հաղթեն մրցույթներում։
Կանացի բոդիբիլդինգը արգելված է Աֆղանստանում։


== Ծանոթագրություններ ==


== Տես նաև ==
Բոդիբիլդինգ
Բիլ Դոբբինս
Նատալյա Յարիզ
Հենրիխ Ադամսոն

Հենրիխ Ամանդուս Ադամսոն (էստոներեն՝ Amandus Heinrich Adamson, հոկտեմբերի 31 (նոյեմբերի 12), 1855, Պալդիսկի, Paldiski City, Հարյումաա, Էստոնիա - հունիսի 26, 1929(1929-06-26), Պալդիսկի, Paldiski City, Հարյումաա, Էստոնիա), էստոնացի ակադեմիկոս, քանդակագործ։ 1876-1879 թվականներին սովորել է Սանկտ Պետերբուրգի գեղարվեստի ակադեմիայում։ 1886-1891 թվականներին աշխատել է Փարիզում, ապա Էստոնիայում։ Հայտնի է Ադամսոնի «Ռուսալկա» խորտակված զրահանավի հուշարձանը (1902, Տալլին)։ Քանդակել է մահարձաններ, բրոնզյա, մարմարյա, փայտյա, ճենապակյա արձանիկներ, կատարել ճարտարապետական շինությունների ձևավորումներ։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
muuseum.harju.ee Archived 2008-02-11 at the Wayback Machine. (էստոներեն)
Դուայթ Գրիզուոլդ

Դուայթ Գրիզուոլդ (անգլ.՝ Dwight Palmer Griswold, նոյեմբերի 27, 1893(1893-11-27), Հարիսոն, Նեբրասկա, ԱՄՆ - ապրիլի 12, 1954(1954-04-12), Բետեսդա, Մոնտգոմերի շրջան, Մերիլենդ, ԱՄՆ), ամերիկացի քաղաքական գործիչ, ԱՄՆ սենատոր, Նեբրասկայի 25-րդ նահանգապետ։


== Կենսագրություն ==
Դուայթ Գրիզուոլդը ծնվել է Նեբրասկայի Հարիսոն քաղաքում, Դուայթ Հաբբարդի (1860-1928) և Կլարիսսա Գրիզուոլդի ընտանիքում։ 1910 թվականին ավարտել է Կարնիի (Նյու-Ջերսի) ռազմական ակադեմիան, 1910-1912 թվականներին սովորել է Նեբրասկայի Մեթոդիստական համալսարանում, 1914 թվականին Լինկոլնի անվան Նեբրասկայի համալսարանից ստացել է արվեստի բակալավրի աստիճան։ 1916 թվականին, որպես սերժանտ, Գրիզուոլդը ծառայել է Նեբրասկայի հետևակային գնդում, ամերիկա-մեքսիկական սահմանային ընդհարումների ժամանակ, իսկ 1917-1918 թվականներին` Առաջին համաշխարհային պատերազմի ժամանակ, դաշտային հրետանու առաջին դասի լեյտենանտ, այնուհետև ստացել կապիտանի կոչում։
Մինչև քաղաքականությամբ զբաղվելը Գրիզուոլդը հաջողված գործունեություն է իրականացրել որպես բանկիր և տպագրիչ։ 1922-1940 թվականներին հրատարակել է Gordon Journal ամսագիրը Նեբրասկայի նահանգի Գորդոն քաղաքում։ 1921 թվականին Գրիզուոլդը եղել է Նեբրասկայի ներկայացուցիչների Պալատի անդամ, 1925-1929 թվականներին` նահանգի սենատոր։ 1932, 1934 և 1936 թվականներին նա հաջողությամբ  մասնակցել է նահանգապետի ընտրություններին։ 1940 թվականի նոյեմբերին Գրիզուոլդը ընտրվել է Նեբրասկայի նահանգապետ, 1942 թվականին վերընտրվել է երկրորդ, իսկ  1944 թվականին` երրորդ ժամկետով։ Այդ պաշտոնում մնացել է Երկրորդ համաշխարհային պատերազմի ընթացքում։ Այդ ժամանակ բարելավել է նահանգի աշխատողների փոխհատուցման մասին օրենքը, կարգավորել վաստակի և ատեստացիայի հիման վրա աշխատողների վարձման համակարգը, ինչպես նաև զգալիորեն իջեցվեց տոկոսադրույքը։ Նահանգապետի պաշտոնից հեռանալուց հետո 1947 թվականին Գրիզուոլդը ծառայել է Գերմանիայի  ներքին գործերի բաժնի և ռազմական վարչակարգի հաղորդակցության տնօրեն,  1947-1948 թվականներին եղել է Հունաստանին օժանդակության ցուցաբերման առաքելության ղեկավար, 1950-1954 թվականներին եղել է Նեբրասկա-Լինկոլնի Համալսարանի հոգաբարձուների խորհրդի անդամ։ 1952 թվականի նոյեմբերի 4-ին ընտրվել է ԱՄՆ սենատի անդամ, որտեղ ծառայել է մինչև մահը։


== Մահ ==
Գրիզուոլդը մահացել է 1954 թվականի ապրիլի 12-ին Բետեսդի Ռազմա-ծովային հոսպիտալում և հուղարկավորվել է Սկոտսբլաֆֆի Ֆեյրվյու գերեզմանատանը։


== Ընտանիք ==
Գրիզուոլդն ամուսնացած է եղել Էրմե Էլլիոտի հետ, նրանք ունեցել են երկու երեխա։ Գրիզուոլդը ընդունվել է Նեբրասկայի Փառքի սրահ։ Եղել է «Ամերիկյան լեգեոն» կազմակերպության Alpha Tau Omega միաբանության անդամ, մասոն և  տաճարական։


== Գրականություն ==
Dwight P. Griswold // The Encyclopedia of Nebraska. — Somerset Publishers, Inc,, 1999. — P. 112-113. — 459 p. — ISBN 0-403-09834-3.


== Ծանոթագրություններ ==


== Արտաքին հղումներ ==
«Gov. Dwight P. Griswold papers» (անգլերեն)։ Nebraska State Historical Society։ Վերցված է 2015-04-21
Մուրադ Կարապետյան

Մուրադ Լևոնի Կարապետյան (հուլիսի 3, 1965(1965-07-03), Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (2004):
Լևոն Սեդրակի Կարապետյանի որդին։


== Կենսագրություն ==
Մուրադ Կարապետյանը ծնվել է 1965 թվականի հուլիսի 3-ին, Երևանում։ 1990 թվականին ավարտել է Երևանի պետական համալսարանը։ 1998 թվականից աշխատում է ՀՀ գիտությունների ազգային ակադեմիայի պատմության ինստիտուտում, 2002 թվականից, միաժամանակ՝ ՀՀ ՊՆ Սարդարապատի ազգագրության և ազգային-ազատագրական պայքարի պատմության թանգարանի փոխտնօրեն։
Աշխատությունները վերաբերում են 1914-1920 թվականներին հայկական զինուժի պատմությանը։


== Երկեր ==
Հայաստանի Հանրապետության բանակը (1918-1920)։ ՀՀ Գիտությունների ազգային ակադեմիա, Ցեղասպանության և սփյուռքահայության պատմության թանգարան-ինստիտուտ, Երևան, Գիտություն, 1996 (համահեղինակ)։
Հայկական կամավորական խմբերը և ազգային գումարտակները Կովկասյան ռազմաճակատում (1914-1917 թվականներ), ՀՀ ԳԱԱ Պատմության ինստիտուտ, Երևան, ՀՀ ԳԱԱ «Գիտություն» հրատարակչություն, 1999 (համահեղինակ)։
Первый военный министр Первой Республики Армения: Генерал-лейтенант Ованес Ахвердян. Жизнь и деятельность.: Воспоминания. Краткий очерк О. Ахвердяна о деятельности Военного Министерства РА, Ереван: Наапет, 2003.
Հայազգի զինվորականները ռուսական բանակում (XIX դարի վերջ-XX դարի սկիզբ), Պատմության ինստիտուտ ՀՀ ԳԱԱ, Երևան, Գիտություն, 2008 (համահեղինակ)։
Ռուսական կայսրության բանակի հայ զորապետերի հայկական կազմավորումների և Հայաստանի Հանրապետության ռազմական պատմության աղբյուրագիտական ուրվագծեր։ (XIX դարի վերջ- XX դարի սկիզբ), Երևան, ԳԱԱ հրատարակություն, 2010 (համահեղինակ)։


== Ծանոթագրություններ ==
Վալերյանովկա (այլ կիրառումներ)

Վալերյանովկա, կարող է վերաբերել՝

Վալերյանովկա - գյուղ, Ուկրաինայի Դոնեցկի մարզի Վոլնովախսկի շրջանում
Վալերյանովկա - գյուղ, Ուկրաինայի Խարկովի մարզի Բլիզնյուկովի շրջանում
Վալերյանովկա - գյուղ, Ուկրաինայի Վոլինի մարզի Ռոժիշչեի շրջանում
Մեժգորիե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՄեժգորիեՄեժգորիե (ուկրաիներեն՝ Міжгіря), քաղաքատիպ ավան Ուկրաինայի Անդրկարպատյան մարզի Մեժգորեի շրջանում, շրջկենտրոն։ Բնակավայրը նախկինում նաև անվանվել է Վոլովոե։
2001 թվականի տվյալներով Մեժգորիե քաղաքատիպ ավանում բնակվում էր 9 656 մարդ։ Բնակավայրը զբաղեցնում է 6,63 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-08-28 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տալլինի Հայկական ազգային միավորում

Տալլինի Հայկական ազգային միավորում (սկզբնապես կոչվել է Տալլինի և Էստոնիայի հայերի միավորում, այնուհետև մինչև 1997 թ.-ը՝ Տալլինի հայկական մշակութային ընկերություն), ստեղծվել է 1987 թ.-ին, գրանցվել 1988 թ.-ին։ Հիմնադրման օրվանից վարչության նախագահն է Արտեմ Դավիդյանը։ Միավորման նպատակն է սատարել հայոց լեզվի և մշակույթի պահպանմանը էստոնահայերի միջավայրում, նրանց հաղորդակից դարձնել էստոնական մշակույթին, նպաստել հայ-էստոնական բարեկամության սերտացմանը։
Ընկերությունը կազմակերպում է միջոցառումներ՝ նվիրված Հայաստանի պատմության նշանակալից տարեթվերին։ Էստոնիայի հանրապետական մամուլում հրապարակում է հոդվածներ Հայոց ցեղասպանության և արցախահայության պայքարի վերաբերյալ։
Ընկերության նախաձեռնությամբ 1989 թ.-ի ապրիլին Հաապսալու քաղաքի այն տան պատին, որտեղ մանկությունն է անցկացրել հայ ժողովրդի բարեկամ, էստոնուհի միսիոներ Աննա Հեդվիգ Բյուլլը (Բյուլլ մայրիկ), փակցվել է հուշատախտակ՝ էստոներեն և հայերեն մակագրությամբ։


== Տես նաև՝ ==
Հայերը Էստոնիայում
Տարտուի Հայկական ազգային միավորում


== Աղբյուրներ ==
Հայ Սփյուռք հանրագիտարան, Երևան, Հայկական հանրագիտարան հրատարակչություն, 2003, էջ 172։
Գավրիլկովո (այլ կիրառումներ)

Գավրիլկովո, կարող է վերաբերել՝

Գավրիլկովո - գյուղ Ռուսաստանի Մոսկվայի մարզի Կրասնոգորսկի շրջանի կազմում։
Գավրիլկովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Ամասիա (Կարսի նահանգ)

Ամասիա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նորվեգիայում Բրազիլիայի դեսպանություն

Նորվեգիայում Բրազիլիայի դեսպանություն (նորվ.՝ Brasils ambassade i Oslo,), Բրազիլիայի դիվանագիտական ներկայացուցչությունը Նորվեգիայի Թագավորությունում։
Նորվեգիայում Բրազիլիայի դեսպանատունը գտնվում է մայրաքաղաք Օսլոյում։ Ներկայումս Նորվեգիայում Բրազիլիայի արտակարգ և լիազոր դեսպանի պաշտոնը զբաղեցնում է Ֆլավիո Հելմոլդը։


== Պատմություն ==
Նովեգիայում Բրազիլիայի դեսպանությունը ստեղծվել է 1905 թվականին։ Համարվում է սկանդինավյան այս երկրում բացված առաջին դեսպանատներից մեկը։


== Ծանոթագրություններ ==